ai4bharat/Pralekha huggingface dataset:
சமூக நிதி மற்றும் அதிகாரமளித்தல் அமைச்சகம்
மாற்றுத்திறனாளிகள் மற்றும் மூத்த குடிமக்களுக்கு சமூக அதிகாரம் அளிக்கும் முகாம் மணிப்பூர் மாநிலம் பிஷ்ணுப்பூரில் நடைபெற்றது
மாற்றுத்திறனாளிகளுக்கு உதவிகள் மற்றும் உபகரணங்கள் வழங்குதல், மத்திய அரசின் சமூகநீதி மற்றும் அதிகாரம் அளித்தல் அமைச்சகத்தின் கீழ் மூத்த குடிமக்களுக்கு உதவிகள் வழங்குதல் ஆகியவற்றுக்கு மணிப்பூர் சமூக நலத்துறையும், பிஷ்ணுப்பூர் மாவட்ட நிர்வாகமும் இணைந்து சமூக அதிகாரம் அளித்தல் முகாமுக்கு ஏற்பாடு செய்திருந்தன.
மத்திய சமூக நீதி மற்றும் அதிகாரம் அளித்தல் துறை இணையமைச்சர் பிரதிமா பவுமிக் இந்த முகாமை தொடங்கிவைத்தார். இவருடன் மணிப்பூர் மாநில அமைச்சர்கள் கலந்துகொண்டனர்.
இந்த நிகழ்ச்சியில் பேசிய பிரதிமா பவுமிக், மணிப்பூர் மாநிலத்திற்கு 70 லட்சத்து 56 ஆயிரம் ரூபாய் நிதி விடுவித்திருப்பதன் மூலம் 1180 மாற்றுத்திறனாளிகளுக்கு பயிற்சி வழங்கப்பட்டுள்ளது என்றார். மத்திய அரசின் திட்டங்களை கூடுதலான மாற்றுத்திறனாளிகள் பயன்படுத்த அவர்களுக்கு தனித்துவமான மாற்றுத்திறனாளி அடையாள அட்டைகள் வழங்கும் பணியை துரிதப்படுத்துமாறு மாநில அரசை அவர் வலியுறுத்தினார்.
கொவிட்-19 பெருந்தொற்று காரணமாக வட்டார மற்றும் ஊராட்சி நிலையில் 170 மாற்றுத்திறனாளிகளுக்கும், 1029 மூத்த குடிமக்களுக்கும் மத்திய அரசு திட்டத்தின் கீழ் மொத்தம் 5706 உதவிகளும் ரூ.129.98 லட்சம் மதிப்பிலான உபகரணங்களும் வழங்கப்படவுள்ளன.
மேலும் விவரங்களுக்கு இதன் ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1846904
ஊரக வளர்ச்சி அமைச்சகம்
கரிப் கல்யாண் ரோஜ்கர் அபியான் திட்டத்தின் கீழ் புலம் பெயர்ந்த தொழிலாளர்களுக்கு 17 கோடி வேலைவாய்ப்புகளை வழங்கி, 6 வாரங்களில் ரூ.13,240 கோடி செலவிடப்பட்டுள்ளது
கோவிட்-19 நோய்த் தொற்றுப் பரவலைத் தொடர்ந்து, கிராமங்களுக்குத் திரும்பும் புலம் பெயர்ந்த தொழிலாளர்களுக்கும், கிராமபுறங்களில் பாதிக்கப்பட்டுள்ள குடிமக்களுக்கும் வேலைவாய்ப்பு மற்றும் வாழ்வாதார வாய்ப்புகளை மேம்படுத்துவதற்காக கரீப் கல்யாண் ரோஜ்கர் அபியான்  தொடங்கப்பட்டுள்ளது. இதன்மூலம் தற்போது ஆறு மாநிலங்களை சேர்ந்த 116 மாவட்டங்களில் கிராமவாசிகளுக்கு அதிகாரம் அளிக்கும் வகையில் வாழ்வாதார வாய்ப்புகளை வழங்கி வருகிறது. பீகார், ஜார்கண்ட், மத்தியப்பிரதேசம், ஒடிசா, ராஜஸ்தான் மற்றும் உத்தரப்பிரதேசம் ஆகிய 6 மாநிலங்களின் சொந்த கிராமங்களுக்கு திரும்பிய புலம்பெயர்ந்த தொழிலாளர்களுக்கு வேலைவாய்ப்பு வழங்குவதற்காக கரிப் கல்யாண் ரோஜ்கர் அபியான் பணி முறையில் நடவடிக்கை எடுத்து வருகிறது.
அபியான் குறிகோள்களை பின்தொடரும் வகையில் ஆறாவது வாரத்திலேயே சுமார் 17 கோடி வேலை வாய்ப்புகள் வழங்கி, இதுவரை ரூ. 13,240 கோடி செலவிட்டுள்ளது. கரீப் கல்யாண் ரோஜ்கர் அபியான் கீழ் இதுவரை 62,532 நீர் பாதுகாப்பு கட்டமைப்புகள், 1.74 லட்சம் ஊரக குடியிருப்புகள், 14,872 கால்நடை கொட்டகைகள், 8,963 வடிவ குளங்கள், 2,222 சமூக சுகாதார வளாகங்கள் உள்ளிட்ட அதிக எண்ணிக்கையிலான கட்டமைப்புகள் உருவாக்கப்பட்டுள்ளன. 5,909 பணிகள் மாவட்ட கனிம நிதிகள் மூலம் மேற்கொள்ளப்பட்டுள்ளன. 564 கிராமப் பஞ்சாயத்துகளுக்கு இணையதளத் தொடர்பு வழங்கப்பட்டுள்ளது. 16,124 விண்ணப்பதாரர்களுக்கு கிருஷி விக்யான் கேந்திரங்கள்  மூலம் திறன் பயிற்சி அளிக்கப்பட்டுள்ளது.
புலம்பெயர்ந்த தொழிலாளர்களுக்கும், மற்றும் கிராமப்புற சமூகத்தினருக்கும் அதிக அளவில் பயன்களை வழங்கும் 12 அமைச்சகங்கள்/ துறைகள் மற்றும் மாநில அரசுகளின் ஒருங்கிணைந்த முயற்சிகள் காரணமாக இதுவரை அபியானின் வெற்றியைக் காணலாம். கிராமங்களில் தங்கியிருப்பதைத் தேர்வு செய்தவர்களுக்கு வேலைகள் மற்றும் வாழ்வாதாரங்களை வழங்கும் நீண்டகால முன்முயற்சிகளுக்கான நீண்ட கால நடவடிக்கைக்கு களம் அமைக்கப்பட்டுள்ளது.
சிறப்பு சேவைகள் மற்றும் கட்டுரைகள்
ஜம்மு & காஷ்மீரில் ஒவ்வொரு மாவட்டத்திலும் 75 நீர்நிலைகளுக்கு புத்துயிர் அளிக்கும் ‘அமிர்த ஏரிகள்’ திட்டத்தை தொடங்கி வைத்தார் மத்திய அமைச்சர் டாக்டர் எல்.முருகன் பல்வேறு வளர்ச்சித் திட்டப் பணிகளையும் ஆய்வு செய்தார்.
ஜம்மு & காஷ்மீரில் ஒவ்வொரு மாவட்டத்திலும் 75 நீர்நிலைகளுக்கு புத்துயிர் அளிக்கும் ‘அமிர்த ஏரிகள்’ திட்டத்தை மத்திய தகவல் ஒலிபரப்பு, மீன்வளம், கால்நடைப் பராமரிப்பு மற்றும் பால்வளத்துறை இணையமைச்சர் டாக்டர் எல்.முருகன் இன்று தொடங்கி வைத்தார்.
மத்திய அரசின் நலத்திட்டங்கள் குறித்து மக்களிடம் விழிப்புணர்வு ஏற்படுத்தும் விதமாக, பல்வேறு நிகழ்ச்சிகளில் கலந்து கொள்வதற்காக அமைச்சர் முருகன், இரண்டு நாள் சுற்றுப் பயணமாக ஜம்மு – காஷ்மீர் சென்றுள்ளார்.
சுற்றுப் பயணத்தின் முதல் நாளான இன்று, குல்காம் மாவட்டத்தில் மாவட்ட ஆட்சித் தலைவர் மற்றும் பல்வேறு துறை அதிகாரிகளுடன், வளர்ச்சித் திட்டப் பணிகளின் செயல்பாடுகள் குறித்து அமைச்சர் ஆய்வு செய்தார்.
அப்போது பேசிய அவர், ஜம்மு – காஷ்மீர் முழுமையான வளர்ச்சிப்பெற வேண்டும் என்ற நோக்கத்துடன் பல்வேறு வளர்ச்சித் திட்டங்களுக்கு மத்திய அரசு முன்னுரிமை வழங்கி வருகிறது என்றார்.
குல்காம் மாவட்டத்தில் சுற்றுலாத்துறையை மேம்படுத்தவும், நவீனப்படுத்தவும், மத்திய அரசு தீவிர கவனம் செலுத்தி வருவதாகக் கூறிய அமைச்சர் இந்த நடவடிக்கையின் மூலம், இப்பகுதியில் உள்ள இளைஞர்களுக்கு வேலைவாய்ப்பு கிடைப்பதுடன், பொருளாதார வளர்ச்சி அடையும் என்றார்.
அமைச்சர் முருகன் உள்ளூர் மீன் வளர்ப்போருடன் கலந்துரையாடினார். அப்பகுதியில் உள்ள மீன்வளர்ப்புப் பண்ணைகளையும் அவர் பார்வையிட்டார். அப்போது, உள்நாட்டு மீன் வளர்ப்புக்கு மத்திய அரசு அதிக முக்கியத்துவம் வழங்கி வருவாதாகவும், நவீன தொழில்நுட்பத்தை உள்நாட்டு மீன்தொழிலில் ஈடுபடுவோர் பயன்படுத்தி பலனடைய வேண்டும் எனக் குறிப்பிட்டார்.
பின்னர், அகர்பாலில் அதிநவீன கருவிகள் கொண்ட நடமாடும் கால்நடை பராமரிப்பு வாகனத்தை மத்திய அமைச்சர் டாக்டர் எல் முருகன் கொடியசைத்து தொடங்கி வைத்தார். தொடர்ந்து, மாடர்காமில் உள்ள அதிக விளைச்சல் தரும் ஆப்பிள் பண்ணைக்கு சென்று பார்வையிட்டார்.
வடகிழக்குப் பகுதி வளர்ச்சி அமைச்சகம்
'இலக்கு வடகிழக்கு 2020'-ஐ மத்திய உள்துறை அமைச்சர் திரு அமித் ஷா நாளை துவக்கி வைக்கிறார்
மத்திய உள்துறை அமைச்சரும் வடகிழக்கு குழுவின் தலைவருமான திரு அமித் ஷா,
'இலக்கு வடகிழக்கு 2020'-ஐ மெய்நிகர் முறையில் நாளை துவக்கி வைக்கிறார்.
வடகிழக்கு பிராந்திய வளர்ச்சி அமைச்சகத்தின் வருடாந்திர நிகழ்ச்சியான இலக்கு வடகிழக்கு, இந்த பிராந்தியத்தை பற்றிய தகவல்களை நாட்டின் இதர பகுதிகளுக்கு எடுத்துச் செல்லவும், தேசிய ஒருமைப்பாட்டை வலுப்படுத்தவும் நடத்தப்படுகிறது.
மத்திய வட கிழக்கு மாகாண வளர்ச்சி இணை அமைச்சரும் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளி இணை அமைச்சருமான டாக்டர் ஜிதேந்திர சிங் இந்த நிகழ்ச்சியின் சிறப்பு விருந்தினராக கலந்துகொள்வார்.
கொவிட்-19-க்கு பிறகு நாட்டில் மிகவும் விரும்பப்படுகிற சுற்றுலா மற்றும் தொழில் பகுதிகளில் ஒன்றாக வட கிழக்கு பிராந்தியம் விளங்கும் என்று டாக்டர் ஜிதேந்திர சிங் கூறினார். வளர்ந்து வரும் மகிழ்ச்சியூட்டும் இலக்குகள் என்பது 'இலக்கு வடகிழக்கு 2020' நிகழ்ச்சியின் மையக்கருவாகும்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleaseIframePage.aspx?PRID=1659284
(Visitor Counter : 190
பழங்குடியினர் நலத்துறை அமைச்சகம்
பழங்குடியின மக்கள் நலத்திட்டங்களை செயல்படுத்த மின்னணு ஆளுமை திட்டத்தை திரு.அர்ஜூன் முண்டா தொடங்கி வைத்தார்
மத்திய பழங்குடியினர் நல அமைச்சரகம் இன்று புதுதில்லியில் ஏற்பாடு செய்திருந்த நிகழ்ச்சி ஒன்றில், “பழங்குடியினருக்கான நலத்திட்டங்களை மின்னணு ஆளுமை மூலம் பெற்றுக் கொள்ளும் திட்டத்தை” அத்துறையின் மத்திய அமைச்சர் திரு. அர்ஜூன் முண்டா தொடங்கி வைத்தார். இந்நிகழ்ச்சியில் அத்துறையின் இணை அமைச்சர் திருமதி ரேணுகா சிங் செரூதாவும் பங்கேற்றார்.
இத்திட்டத்தைச் செயல்படுத்த அமைச்சகம் மேற்கொள்ளும் கூட்டு முயற்சிகளைப் பாராட்டிய திரு.முண்டா, நாடு முழுவதும் பழங்குடி சமூகங்களை மேம்படுத்துவதற்கு இத்திட்டங்கள் உதவும் என்றும், அத்துறையினால் பயனடைந்தவர்கள் பற்றிய விவரங்களை தயாரித்து குறிப்பிட்ட காலத்திற்குள் பணிகளை முடித்து இலக்கை அடைய வேண்டும் என்றும் அதிகாரிகளை வலியுறுத்தினார்.
பழங்குடி மக்களுக்கான மின்னணுத் திட்டங்களை செயல்படுத்த டி.பி.டி. பழங்குடியினர் ஆன்-லைன் போர்டலும், என்.ஜி.ஓ. நிதியுதவி ஆன்-லைன் விண்ணப்பம் மற்றும் கண்காணிப்பு முறைக்கான போர்டலும் உருவாக்கப்பட்டுள்ளன.
டி.பி.டி. ஆன்-லைன் போர்டலில், பழங்குடியின மாணவர்கள் 10 ஆம் வகுப்புக்கு முந்தைய மற்றும் அதற்கு பிறகான கல்வி உதவித் தொகை பெற்றுக் கொள்ளும் வசதி, மாநில அரசுகள் பயனாளிகளின் தரவுகளை பகிர்ந்து கொள்ளும் வசதி ஆகியவை செய்யப்பட்டுள்ளன.
மாநிலங்கள், ஆவணங்களைப் பதிவேற்றுவது, கேள்வி எழுப்புவது, டிபிடி தரவுகளைப் பதிவேற்றுவது ஆகியவற்றால் மத்திய அரசு நிதியை விரைவாக விடுவிக்க வகை செய்கிறது.
கல்வி உதவித் தொகை திட்டத்தின் கீழ் கல்லூரிகளும், பல்கலைக்கழகங்களும் மாணவர்கள் தொடர்பான விவரங்களை சரிபார்க்கவும், பயனடையும் மாணவர்கள் தங்கள் குறைகளைத் தெரிவித்து தீர்வு காணவும் இந்தப் போர்டலில் வசதி செய்யப்பட்டுள்ளது. பழங்குடி மக்களின் நலனுக்காகப் பணியாற்றும் தன்னார்வத் தொண்டு நிறுவனங்களுக்கான உதவித் தொகை திட்டத்தை செயல்படுத்தவும் போர்டலில் வசதி செய்யப்பட்டுள்ளது.
2019-20 ஆம் நிதியாண்டிற்கான என்.ஜி.ஓ. மற்றும் ஆன்லைன் விண்ணப்பத்திற்காக போர்டல் இன்று மீண்டும் திறக்கப்பட்டுள்ளது.
சிறப்பு சேவைகள் மற்றும் கட்டுரைகள்
ரூ 81.4 லட்சம் மதிப்புள்ள தங்கம், ரூ 6.6 லட்சம் மதிப்புள்ள வெளிநாட்டு பணம் சென்னை விமான நிலையத்தில் பறிமுதல், ஒருவர் கைது
சென்னையை சேர்ந்த ஜாகிர் உசேன், 40, என்பவர், இண்டிகோ விமானம் மூலம் சென்னையில் இருந்து துபாய் செல்லவிருந்த நிலையில், வெளிநாட்டு பணத்தை
அனுமதியின்றி அவர் எடுத்துச் செல்வதாக எழுந்த சந்தேகத்தை அடுத்து புறப்பாடு முனையத்தில் தடுத்து நிறுத்தப்பட்டார். அவரது உடைமைகளை சோதனையிட்டபோது, அவரது கைப்பையில் இருந்து ரூபாய் 6.6 லட்சம் மதிப்புடைய 7,500 யூரோக்கள் கண்டறியப்பட்டு, சுங்க சட்டத்தின் கீழ் அவை பறிமுதல் செய்யப்பட்டன.
மேலும், துபாயில் இருந்து சென்னை வந்த விமானங்களில் ஐந்து தங்கக் கடத்தல் சம்பவங்கள் கண்டறியப்பட்டுள்ளன. ஃபிளை துபாய் விமானத்தில் சென்னை வந்திறங்கிய திருச்சிராப்பள்ளியை சேர்ந்த முகமது இத்ரீஸ், 25, ராமேஸ்வரத்தை சேர்ந்த முகமது இர்பான், 36, மற்றும் லியாகத் அலி, 36, ஆகியோர் சந்தேகத்தின் அடிப்படையில் வெளியே செல்லும் வழியில் தடுத்து நிறுத்தப்பட்டனர். அவர்களை சோதனையிட்டபோது உடலுக்குள் மறைத்து வைத்து ஏழு பொட்டலங்களில் தங்கப் பசையை கடத்தி வந்தது தெரியவந்தது. 1.33 கிலோ எடையுடைய ரூபாய் 67.1 லட்சம் மதிப்புடைய 24 கேரட் தங்கம் சுங்க சட்டத்தின் கீழ் அவர்களிடமிருந்து பறிமுதல் செய்யப்பட்டது.
ஏர் இந்தியா எக்ஸ்பிரஸ் விமானத்தில் சென்னை வந்திறங்கிய சென்னையை சேர்ந்த அபுபக்கர் சித்திக், 21, மற்றும் ராமநாதபுரத்தை சேர்ந்த சையது அபுதாஹிர், 21, ஆகியோர் சந்தேகத்தின் அடிப்படையில் தடுத்து நிறுத்தப்பட்டனர். அவர்களை சோதனை செய்து பார்த்தபோது ஜீன்ஸ் கால் சட்டைப்பைக்குள் தங்க பசையை மறைத்து வைத்து தைத்து எடுத்து வந்தது கண்டறியப்பட்டது. அவர்களிடமிருந்து 285 கிராம் எடையுடைய ரூபாய் 14.34 லட்சம் மதிப்புடைய 24 கேரட் தங்கம் சுங்க சட்டத்தின் கீழ் பறிமுதல் செய்யப்பட்டது.
மொத்தம் ரூ 81.4 லட்சம் மதிப்புள்ள 1.62 கிலோ தங்கம், ரூ 6.6 லட்சம் மதிப்புள்ள 7,500 யூரோக்கள் சென்னை விமான நிலையத்தில் பறிமுதல் செய்யப்பட்டு, ஒருவர் கைது செய்யப்பட்டுள்ளார்.
இது தொடர்பாக மேலும் விசாரணை நடந்து வருவதாக சென்னை சர்வதேச விமான நிலையத்தின் சுங்க ஆணையர் செய்தி குறிப்பொன்றில் தெரிவித்துள்ளார்.
உள்துறை அமைச்சகம்
குடியரசுத் தலைவர் மாளிகையில் இன்று நடைபெற்ற சிவில் விருதுகள் வழங்கும் விழாவில், 2022-ம் ஆண்டுக்கான பத்ம விபூஷன், பத்ம பூஷன், பத்ம ஸ்ரீ விருதுகளை குடியரசுத் தலைவர் வழங்கினார்
குடியரசுத் தலைவர் மாளிகையில் இன்று நடைபெற்ற சிவில் விருதுகள் வழங்கும் விழா-2-ல், 2022-ம் ஆண்டுக்கான பத்ம விபூஷன், பத்ம பூஷன், பத்மஸ்ரீ விருதுகளை குடியரசுத் தலைவர் திரு ராம் நாத் கோவிந்த் வழங்கினார். இன்று விருது பெற்றவர்களில், பத்ம விபூஷன் விருது டாக்டர். பிரபா ஆத்ரே, திரு கல்யாண் சிங்  ஆகியோரும், பத்ம பூஷன் விருது திரு விக்டர் பானர்ஜி, டாக்டர். சஞ்சயா ராஜாராம் , டாக்டர். பிரதிபா ராய் மற்றும் ஆச்சாரியா வஷிட்ட திரிபாதி, மற்றும் டாக்டர். கிருஷ்ணமூர்த்தி எல்லா, திருமதி. சுசித்ர கிருஷ்ண எல்லா  ஆகியோர் குறிப்பிடத்தக்கவர்களாவர்.
இந்த ஆண்டு 4 பேருக்கு பத்ம விபூஷன், 17 பேருக்கு பத்ம பூஷன், 107 பேருக்கு பத்மஸ்ரீ விருதுகள் உட்பட மொத்தம் 128 பேருக்கு பத்ம விருதுகள் அறிவிக்கப்பட்டன. இவர்களில் ஒரு பகுதியினருக்கு கடந்த 21-ம் தேதி நடைபெற்ற விழாவில் விருதுகள் வழங்கப்பட்டது. விருது பெற்றவர்களில் 34 பேர் பெண்கள் 10 பேர் வெளிநாட்டினர் என்பது குறிப்பிடத்தக்கது.
நித்தி ஆயோக்
தேசிய தொழில்நுட்ப வாரம் 2023
கண்டுபிடிப்பாளர்களின் ஆகச்சிறந்த பயணத்தை அறிமுகம் செய்யும் அடல் புத்தாக்க அரங்கு
நித்தி ஆயோக்கின் அடல் புத்தாக்க இயக்கம், தேசிய தொழில்நுட்ப வாரம் 2023-ல் அமைக்கப்பட்டுள்ள அதனுடைய அரங்கின் கருப்பொருளாக “பள்ளியில் இருந்து ஸ்டார்-அப்: புதிய கண்டுபிடிப்புகளுக்கு இளையோர் மனங்களை தூண்டுகிறது” என்பதை அறிவிப்பதில் பெருமைகொள்கிறது.
புதுதில்லி பிரகதி மைதானத்தில் மே 11 முதல் 14 வரை தேசிய தொழில்நுட்ப வாரம் நடைபெறவுள்ளது. இந்த அடல் புத்தாக்க இயக்கத்தின் அரங்கு மூலம் பார்வையாளர்கள், புதுமை கண்டுபிடிப்பு மாணவர்களுடன் உரையாடல், புதுமை கண்டுபிடிப்பு பகுதிகளை கண்டறிதல், தொழில்முனைவோருடன் இணைத்தல், அடல் புத்தாக்க இயக்கத்தின் மேம்பட்ட திட்டம் மற்றும் முன்னெடுப்புகளை கண்டறிதல், நாடு முழுவதும் உள்ள புதுமை கண்டுபிடிப்பாளர்கள் மற்றும் தொழில்முனைவோர்கள் தங்களுடைய நோக்கங்களை அடைய அதிகாரம் அளித்தலை நோக்கமாக கொள்ளுதல் ஆகியவற்றுக்கு ஏற்பாடு செய்துள்ளது.
புதிய மற்றும் புதுப்பிக்கத்தக்க எரிசக்தி அமைச்சகம்
நாட்டில் 176.49 ஜிகாவாட் புதுப்பிக்கவல்ல எரிசக்தித் திறன் நிறுவப்பட்டுள்ளது: மத்திய மின்சாரம் மற்றும் புதுப்பிக்கவல்ல எரிசக்தித் துறை அமைச்சர் திரு. ஆர்.கே.சிங்
புதுப்பிக்கவல்ல எரிசக்தி என்பது இயற்கை வளங்களிலிருந்து பெறப்பட்ட எரிசக்தியாகும். இது பயன்படுத்தப்படுவதை விட அதிக விகிதத்தில் மீண்டும் பெறப்படுகிறது. அத்தகைய எரிசக்தி ஆதாரங்களில் சூரியன், காற்று, நீர், உயிரி, புவிவெப்பம் போன்றவை அடங்கும். எரிசக்திக்காக இந்த ஆதாரங்களைப் பயன்படுத்துவது சுற்றுச்சூழலுக்கு நன்மை பயக்கும்.
நாட்டில் புதுப்பிக்கவல்ல எரிசக்தியை மேம்படுத்த அரசு எடுத்துள்ள நடவடிக்கைகள் பின்வருமாறு:
தானியங்கி முறையில் 100 சதவீதம் வரை அந்நிய நேரடி முதலீட்டை அனுமதித்தல்.
2025 ஜூன் 30 ஆம் தேதிக்குள் செயல்பாட்டுக்கு வரவிருக்கும் திட்டங்கள் மூலமான சூரிய மற்றும் காற்றாலை மின்சாரத்தை மாநிலங்களுக்கு இடையே விற்பனை செய்ய மாநிலங்களுக்கு இடையே கொண்டுசெல்லும் நடைமுறைக்கான  கட்டணங்கள் தள்ளுபடி,
2029-30 ஆம் ஆண்டு வரை புதுப்பிக்கவல்ல எரிசக்தி கொள்முதல் பொறுப்புக்கான  வழிமுறைகளை அறிவித்தல்,
பிரமாண்டமான புதுப்பிக்கவல்ல எரிசக்திப் பூங்காக்களை அமைக்கும் புதுப்பிக்கவல்ல எரிசக்தி நிறுவனம் அமைபோருக்கு நிலம் மற்றும் பரிமாற்றம் வழங்குதல்.
பிரதான் மந்திரி கிசான் உர்ஜா சுரக்ஷா எவம் உதான் மகாபியான் , மேற்கூரை சூரியசக்தி கட்டம் 2, 12000 மெகாவாட் சி.பி.எஸ்.யூ திட்டம் கட்டம் 2 போன்ற திட்டங்கள்,
புதுப்பிக்கத்தக்க மின்சாரத்தை வெளியே அனுப்புவதற்காக பசுமை எரிசக்தி நடைபாதை திட்டத்தின் கீழ் புதிய மின் தொடரமைப்பு பாதைகள் அமைத்தல் மற்றும் புதிய துணை மின் நிலைய திறனை உருவாக்குதல்,
சூரிய ஒளி மின்னழுத்த அமைப்பு / சாதனங்களை நிலைநிறுத்துவதற்கான தரநிலைகளை அறிவித்தல்,
முதலீடுகளை ஈர்ப்பதற்கும் வசதி செய்வதற்கும் திட்ட மேம்பாட்டுப் பிரிவு அமைத்தல்.
மின்கட்டமைப்பு இணைக்கப்பட்ட சூரிய மின்சக்தி மற்றும் காற்றாலை திட்டங்களிலிருந்து மின்சாரம் கொள்முதல் செய்வதற்கான கட்டண அடிப்படையிலான போட்டி ஏல செயல்முறைக்கு நிலையான ஏல வழிகாட்டுதல்கள்.
புதுப்பிக்கத்தக்க எரிசக்தி ஜெனரேட்டர்களுக்கு மின் பகிர்மான உரிமதாரர்கள் சரியான நேரத்தில் பணம் செலுத்துவதை உறுதி செய்வதற்காக கடன் கடிதம்  அல்லது முன்பணம் செலுத்துவதற்கு மாறாக மின்சாரம் அனுப்பப்பட வேண்டும் என்று அரசு உத்தரவு பிறப்பித்துள்ளது.
பசுமை எரிசக்தி திறந்த அணுகல் விதிகள் 2022 மூலம் புதுப்பிக்கத்தக்க எரிசக்தியை ஊக்குவிப்பதற்கான அறிவிப்பு.
மின்சார  விதிகள்  அறிவிப்பு.
புதுப்பிக்கத்தக்க எரிசக்தி மின்சாரத்தை பரிமாற்றங்கள் மூலம் விற்பனை செய்வதற்கு வசதியாக பசுமைக் கால முன்னோக்குச் சந்தையை  அறிமுகம் செய்தல்.
பசுமை ஹைட்ரஜன் மற்றும் அதன் உபபொருட்களின் உற்பத்தி, பயன்பாடு மற்றும் ஏற்றுமதிக்கான உலகளாவிய மையமாக இந்தியாவை மாற்றும் நோக்கத்துடன் தேசிய பசுமை ஹைட்ரஜன் இயக்கம் தொடங்கப்பட்டது.
30.06.2023 நிலவரப்படி, நாட்டில் மொத்தம் 176.49 ஜிகாவாட் புதுப்பிக்கத்தக்க எரிசக்தி திறன் நிறுவப்பட்டுள்ளது.
இத்தகவலை மத்திய புதிய மற்றும் புதுப்பிக்கத்தக்க எரிசக்தி மற்றும் மின்துறை அமைச்சர் ஆர்.கே.சிங் மக்களவையில் இன்று எழுத்துப்பூர்வமாக அளித்த பதிலில் தெரிவித்தார்.
உணவுப் பதப்படுத்துதல் தொழிற்சாலைகள் அமைச்சகம்
உணவுப் பதனீட்டுத் தொழிலில் ரூ.1,00,000 கோடி முதலீடு : மத்திய அமைச்சர்
“உணவுப் பதனீட்டுத் துறை வலுவான தொழிலாக இந்தியாவில் வளர்ந்து வருகிறது. இந்தியாவின் வளர்ச்சியில் பெரும் பங்கினை அது வகிக்கிறது. பாரதப் பிரதமர் திரு. நரேந்திர மோடி எதிர்பார்த்தது போல இத்தொழிலின் மூலம் 2022ம் ஆண்டில் விவசாயிகளின் வருமானம் இரு மடங்காக உயரும்” என்று மத்திய உணவுப் பதனீட்டுத் தொழில்கள் துறை அமைச்சர் திருமதி ஹரஸ்மரத் கவுர் பாதல் குறிப்பிட்டார்.
திரு. நரேந்திர மோடி அரசு ஏற்பட்டு, கடந்த நான்கு ஆண்டுகளில் உணவுப் பதனீட்டுத் தொழிலில் அடைந்த சாதனைகளை அவர் நிருபர்களிடம் இன்று  விவரித்தார்.
“இத்துறையின் அமைச்சராக நான்கு ஆண்டுக்கு முன் பதவியேற்றபோது, உணவுப் பதனீட்டுத் துறை மிக மோசமாக இருந்தது. இத்தொழிலில் புதிதாகத் திட்டங்களோ, உற்பத்திப் பொருட்களையோ உருவாக்குவதில் தயக்கம் இருந்தது. அத்துடன், தொடங்கப்பட்ட திட்டங்களில் சில கைவிடப்பட்டன. சில தாமதமாக நடந்தன. நாங்கள் பொறுப்பேற்ற பிறகு, இத்துறையில் வர்த்தகத்துக்கான சூழ்நிலையில் தலைகீழான மாற்றம் ஏற்பட்டது. உத்வேகமாகச் செயல்படும் துறையாக மாறியது.
“நான்கு ஆண்டுகளுக்கு முன் தொய்வடைந்த நிலை மாறி, கடந்த ஆண்டு மட்டுமே இந்தத் துறையில் மொத்தம் சுமார் ரூ. 1,00,000 கோடி அளவுக்கு முதலீடு கிடைப்பதற்கு உறுதி ஆகியுள்ளது. அதில், ரூ. 73,000 கோடி முதலீடு கிடைத்துவிட்டது. இது ஒரு பானை சோற்றுக்கு ஒரு சோறு பதம் என்பது போலத்தான்” என்றார் அமைச்சர்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 11.31 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1838909
பிரதமர் அலுவலகம்
பி.வி.நரசிம்ம ராவின் பங்களிப்பை பிரதமர் நினைவு கூர்ந்தார்
முன்னாள் பிரதமர் திரு.பி.வி.நரசிம்ம ராவின் பிறந்த நாளில், பிரதமர் அவருக்கு அஞ்சலி செலுத்தினார்.
பிரதமர் தனது ட்விட்டரில் குறிப்பிட்டுள்ளதாவது,
“நமது முன்னாள் பிரதமர் திரு.பி.வி.நரசிம்மராவின் பிறந்த நாளில் அவருக்கு அஞ்சலி. நாட்டின் வளர்ச்சிக்கு அவர் அளித்த சீரிய பங்களிப்பிற்காக, நாடு அவருக்கு நன்றி தெரிவிக்கிறது. அவர் சிறந்த அறிவுஜீவியாகவும், திறமையானவராகவும் முத்திரை பதித்தவர்”.
பிரதமர் அலுவலகம்
நெதர்லாந்து அரசியுடன் பிரதமர் சந்திப்பு
பிரதமர் திரு. நரேந்திர மோடி இன்று  நெதர்லாந்து அரசி மேன்மை தங்கிய மாக்சிமாவைச் சந்தித்தார்.
நெதர்லாந்து அரசி மாக்சிமா ஐ.நா. மன்ற தலைமைச் செயலாளரின் நிதி மேம்பாட்டுத் துறையின் சிறப்பு வழக்குரைஞர் என்ற முறையில் இந்தியாவுக்கு வந்துள்ளார்.
இந்திய அரசின் இந்த முன்முயற்சிகள் மூலம் எட்டப்பட்ட முன்னேற்றங்களை நெதர்லாந்து அரசி பாராட்டினார். இந்தியாவில் நடைமுறைப்படுத்தப்படும் மக்கள் நிதித் திட்டம்  பிரதம மந்திரி ஜீவன் ஜோதி காப்பீட்டுத் திட்டம் , யோஜனா, பிரதம மந்திரி பாதுகாப்பு காப்பீட்டுத் திட்டம் , அடல் ஓய்வூதியத் திட்டம்  உள்ளிட்ட நிதிசார் திட்டங்களை மேம்படுத்த இந்திய அரசு கடந்த சில ஆண்டுகளாக மேற்கொண்டு வரும் முயற்சிகள் குறித்து பிரதமர் திரு. மோடியும் அரசி மாக்சிமாவும் குறித்து விவாதித்தனர்.
உலகளாவிய மேம்பாட்டுக்கான நிதி உள்ளிட்டவை குறித்தும் இரு தலைவர்களும் விவாதித்தனர். இதில் இந்திய தொழில்நுட்பம்  மற்றும் பொருளாதார ஒத்துழைப்புத் திட்டத்திலும் வெளிநாடுகளில் திட்ட மேம்பாடுகளுக்காக அந்தந்த அரசுகளின் தேவைகளுக்கும் முன்னுரிமைகளுக்கும் ஏற்ப கடனுதவி அளிப்பதிலும் இந்தியா மேற்கொள்ளும் முயற்சிகளை அரசி பாராட்டினார்.
நிதி அமைச்சகம்
மத்திய நேர்முக வரிகள் வாரியம்  2017 நவம்பரில் இரண்டு இந்திய அட்வான்ஸ் பிரைசிங்  ஒப்பந்தங்களில் கையெழுத்திட்டுள்ளன.
2017 நவம்பர் மாதத்தில் மத்திய நேர்முக வரிகள் வாரியம் 2 இருதரப்பு அட்வான்ஸ் பிரைசிங் ஒப்பந்தங்களில் கையெழுத்திட்டுள்ளது. இந்த ஒப்பந்தங்கள் நெதர்லாந்துடன் முதன் முறையாக செய்து கொள்ளப்பட்ட இருதரப்பு ஒப்பந்தங்களாகும். இந்த ஒப்பந்தங்களில் கையெழுத்திட்டதுடன் சிபிடிட்டி மொத்தம் 186  ஒப்பந்தங்களில் கையெழுத்திட்டுள்ளது 15 இருதரப்பு ஏப்பிஏக் களும் 171 ஒருதரப்பு ஏப்பி ஏக்களும் இதில் இடங்கும்.
பொருளாதாரத்தில் மின்னணு மற்றும் தொழில் நுட்பத் துறைகளோடு சம்பந்தப்பட்டவை இந்த இரண்டு ஏப்பிஏக்களும் விநியோகம், சந்தை ஆதரவு சேவைகள் வழங்குவது, வணிக ஆதரவு சேவைகளை வழங்குவது உள்ளிட்டவை இந்த சர்வதேச பரிவர்த்தனை ஒப்பந்தங்களில் இடம் பெற்றுள்ளன.
வருமான வரிச்சட்டத்தில் ஏப்பிஏ வசதி 2012 - ல் சேர்க்கப்பட்டது. 2014 – ல் “ரோல்பேக்” வசதி அறிமுகம் செய்யப்பட்டது. பரிமாற்ற பிரைசிங் களத்தில் பிரைசிங் வகைகளைக் குறிப்பிட்டுக் காட்டுவது, முன் கூட்டியே சர்வதேசப் பரிவர்த்தனைகளின் அடிப்படையில் விலை நிர்ணயிப்பது என்பவற்றில் வரிசெலுத்துவோருக்கு நிச்சயத் தன்மை அளிக்க ஏப்பிஏ திட்டம் பெரு முயற்சி செய்கிறது. இது சேர்க்கப்பட்ட காலத்திலிருந்து ஏப்பிஏ திட்டம் வரிசெலுத்துவோரால் நன்கு ஏற்கப்பட்டுள்ளது.
எதிர் மறை இல்லாத வரிச் சூழலை வளர்க்க வேண்டும் என்ற அரசின் உறுதிப்பாட்டை ஏப்பிஏ திட்டத்தின் முன்னேற்றம் வலுப்படுத்துகிறது. மிகவும் சிக்கலான பரிமாற்ற விலை நிர்ணய பிரச்சினைகளை நியாயமாகவும் வெளிப்படைத் தன்மையோடும் எதிர்கொள்ள முடிவதாக இந்தியன் ஏப்பிஏ திட்டம் தேசிய அளவிலும் சர்வதேச அளவிலும் பாராட்டப்படுகிறது.
(Visitor Counter : 87
உள்துறை அமைச்சகம்
பிரதமர் திரு நரேந்திர மோடி தலைமையிலான மத்திய அரசு, 03.05.2023 அன்றும், அதன் பின்னரும் மணிப்பூர் மாநிலத்தில் நடந்த வன்முறைச் சம்பவங்கள் குறித்து விசாரிக்க ஒரு விசாரணை ஆணையத்தை அறிவித்துள்ளது
கவுகாத்தி உயர் நீதிமன்றத்தின் முன்னாள் தலைமை நீதிபதி அஜய் லம்பா தலைமையிலான ஆணையத்தின் உறுப்பினர்களாக திரு ஹிமான்ஷு சேகர் தாஸ், ஐஏஎஸ் ,திரு அலோகா பிரபாகர், ஐபிஎஸ்  ஆகியோர் இருப்பார்கள்
பிரதமர் திரு நரேந்திர மோடி தலைமையிலான மத்திய அரசு, 1952 ஆம் ஆண்டு விசாரணை ஆணையச் சட்டத்தின் கீழ், கவுகாத்தி உயர் நீதிமன்றத்தின் முன்னாள் தலைமை நீதிபதி அஜய் லம்பா தலைமையில் விசாரணை ஆணையம் ஒன்றை அமைத்து உத்தரவிட்டுள்ளது. ஓய்வு பெற்ற ஐஏஎஸ் அதிகாரி திரு ஹிமான்ஷு சேகர் தாஸ், ஓய்வு பெற்ற ஐபிஎஸ் அதிகாரி திரு அலோகா பிரபாகர் ஆகியோர் ஆணையத்தின் உறுப்பினர்களாக இருப்பார்கள். 03.05.2023 அன்றும், அதன்பின்னரும் மணிப்பூர் மாநிலத்தில் நடந்த வன்முறைச் சம்பவங்கள் குறித்து இந்த குழு விசாரிக்கும்.
மணிப்பூரில் நடந்த வன்முறை, அது பரவியதற்கான காரணங்கள் குறித்தும், பொறுப்பான அதிகாரிகள் அல்லது தனிநபர்கள் தரப்பில் ஏதேனும் குறைபாடுகள் உள்ளதா என்பது குறித்தும் ஆணையம் விசாரிக்கும்.
மத்திய உள்துறை அமைச்சர் திரு அமித் ஷா, மே 29 முதல் ஜூன் 1 வரை மணிப்பூர் மாநிலத்திற்குச் சென்றிருந்தார். அங்கு நிலைமையை ஆய்வு செய்த பின்னர், இந்த விசாரணை ஆணையத்தை நியமிப்பதாக அறிவித்துள்ளார்.
ஆணையத்தின் முதல் அமர்வு நடைபெறும் தேதியிலிருந்து ஆறு மாத காலத்திற்குள், அது தனது அறிக்கையை கூடிய விரைவில் மத்திய அரசுக்கு சமர்ப்பிக்கும். ஆணையத்தின் தலைமையகம் இம்பாலில் செயல்படும்.
பிரதமர் அலுவலகம்
வாரணாசியில் 3.85 கிலோ மீட்டர் நீள பொதுப்போக்குவரத்து கம்பிவட வழித்தடம் அமைக்கப்படுவதற்கு பிரதமர் பாராட்டு
வாரணாசியில் ரூ. 644 கோடி செலவில் 3.85 கிலோ மீட்டர் நீள பொதுப் போக்குவரத்து கம்பிவட வழித்தடம் அமைக்கப்படுவதற்கு பிரதமர் திரு நரேந்திர மோடி பாராட்டு தெரிவித்துள்ளார்.
வாரணாசியில் ரூ. 644 கோடி செலவில் 3.85 கிலோ மீட்டர் நீள பொதுப் போக்குவரத்து கம்பிவட வழித்தடம் அமைக்கப்படுவது தொடர்பாக மத்திய சாலைப் போக்குவரத்து மற்றும் நெடுஞ்சாலைத்துறை அமைச்சர் திரு நிதின் கட்கரி வெளியிட்டுள்ள ட்விட்டர் பதிவை மறு பதிவு செய்து பிரதமர் வெளியிட்டுள்ள பதிவில் கூறியிருப்பதாவது:-
“நம்பிக்கை மற்றும் தொழில்நுட்பத்தின் அற்புதமான சங்கமம்! வாரணாசியில் அமைக்கப்படும் இந்த கம்பிவட வழித்தடம் பக்தர்களின் பயண அனுபவத்தை சுவாரஸ்யமானதாகவும், மறக்க முடியாததாகவும் மாற்றுவதோடு மட்டுமல்லாமல், பாபா விஸ்வநாதரை எளிதில் தரிசனம் செய்ய அவர்களுக்கு வசதியை ஏற்படுத்தும்.”
சிறப்பு சேவைகள் மற்றும் கட்டுரைகள்
389.76 எல்எம்டி அளவு கோதுமையும், 504.91 எல்எம்டி அரிசியும் கொள்முதல் செய்து எஃப்சிஐ புதிய சாதனை
பிரதான் மந்திரி கரிப் கல்யாண் அன்ன யோஜனா  திட்டத்தின் முதல் கட்டம், ஏப்ரல் 2020 முதல் ஜூன் 2020 வரை வெற்றிகரமாக செயல்பட்டதால், இந்திய அரசாங்கம் இத்திட்டத்தினை மேலும் 5 மாதங்கள் அதாவது ஜூலை 2020 முதல் நவம்பர் 2020 வரை நீட்டித்துள்ளது. இந்தியா முழுவதும் ஏறக்குறைய NFSA மற்றும் AAY திட்டத்தின் கீழ் 81 கோடி பயனாளிகள்  இதன் மூலம் 5 கிலோ அரிசி / கோதுமை பெறுவார்கள். PMGKAY திட்டத்தின் 2 ஆம் கட்டத்திற்காக நாடு முழுவதற்கும் இந்த 5 மாதங்களுக்கு  மொத்தம் 200.19 லட்சம் மெட்ரிக் டன் உணவு தானியங்கள் ஒதுக்கப்பட்டுள்ளது. இதில் தமிழ்நாட்டிற்கு 8.93 லட்சம் மெட்ரிக் டன்கள்  மற்றும் புதுச்சேரிக்கு 3171 MT அரிசி ஒதுக்கப்பட்டுள்ளது. இத்திட்டத்தின் செயல்பாட்டிற்கு மாநில அரசு மற்றும் பயனாளிகள் மத்தியில் அமோக வரவேற்பு கிடைத்துள்ளது. இத்திட்டம் 08.07.2020 அன்று தொடங்கி 28.07.2020 வரை ஜூலை 2020 மற்றும் ஆகஸ்ட் 2020 மாதங்களுக்கான தொகை 3.56 LMT-ல் 2.54 LMT  உணவு தானியங்கள் பயனாளிகளுக்கு கொடுப்பதற்காக தமிழ்நாடு அரசிடம் ஒப்படைக்கப்பட்டுள்ளது.
PMGKAY இரண்டாம் கட்டத்தின் கீழ் ஐந்து மாதங்களுக்காக ஒதுக்கப்பட்ட 200.19 LMT உணவு தானியங்களை சேர்த்து, இந்திய அரசு NFSA மற்றும் AAY திட்டத்தின் கீழ், ஐந்து மாதத்திற்கு மொத்தம் 445 LMT அளவிலான உணவு தானியங்களை பாதிக்கப்படக் கூடிய மக்களுக்காக ஒதுக்கீடு செய்துள்ளது. NFSA மற்றும் AAY திட்டத்தின் கீழ் உள்ள ஒவ்வொரு பயனாளிக்கும், தான் சாதாரணமாக மானிய விலையில் பெரும் உணவு தானியங்களையும் தாண்டி கூடுதலாக ஐந்து கிலோ கோதுமை அல்லது அரிசி  அவரவர் குடும்ப அட்டையின் தகுதிகேற்ப முற்றிலும் இலவசமாக வழங்கப்படும்.
இந்திய அரசு ஒதுக்கியுள்ள உணவுத் தானியங்களை நாட்டின் ஒவ்வொரு மூலைக்கும் கொண்டுசேர்ப்பதற்கு விரிவான மற்றும் விவரமான தளவாடங்கள் திட்டமிடலை இந்திய உணவுக்கழகம் மேற்கொண்டுள்ளது. இது, இந்திய உணவுக் கழகம் சாதாரணமாக கையாளும் அளவை விட இரு மடங்கு அதிகமானதால், தற்போதுள்ள சேமிப்புக் கிடங்கு கொள்ளளவு மற்றும் போக்குவரத்து வசதிகளை கொண்டு இந்தப் புதிய சூழலை கையாள்வது FCI-க்கு அதீத சவாலாக அமைந்தது. எனினும் இதனை எதிர்கொள்வதற்கு FCI தயாராக உள்ளது. ஆரம்ப கால பொது முடக்கத்தின் போது இருந்த இக்கட்டான காலத்தில் கூட, இதுவரை கண்டிராத அளவு உணவுத் தானியங்களை FCI கையாண்டு, தனது தளவாட செயல்பாட்டில் சாதனை படைத்தது. எந்தவொரு இந்திய குடிமகனும் பசி பட்டினியால் வாடக் கூடாது என்பதை நிலைநாட்டுவதற்காக உணவுத் தானியங்கள் எல்லா மூலை முடுக்கிற்கும் சென்று சேர வேண்டும் என்ற இந்திய அரசின் லட்சியத்தை நிறைவேற்றுகிறது.
மேலும் தற்போதைய கொள்முதல் பருவம் முடிவடைந்த நிலையில், தேசிய அளவில் மொத்தம் 389.76 LMT அளவு கோதுமையும் 504.91 LMT அரிசியும் கொள்முதல் செய்து FCI புதிய சாதனையைப் படைத்துள்ளது.
(